Градът става печално известен по време на Гражданската война, когато на 26 април 1937 г. т. нар. „Легион Кондор“ на германската Луфтвафе, ангажирана в конфликта на страната на Франко жестоко бомбардира мирното селище в течение на 3 часа. В резултат от бомбардировката мостът и заводът за боеприпаси, които са официалната цел на Легиона, са непокътнати. За сметка на това 70% от сградите на Герника са напълно съсипани, а човешките жертви са между 170 и 300.